Elistvere vald
Elistvere vald (saksa keeles Gemeinde Ellistfer) oli vald Äksi kihelkonnas Tartumaal. Vallamaja asus Igavere külas. See asutati 1866. aastal ning kaotati 1939. aastal. Valla maa-alad jaotati Kaarepere, Kudina, Saadjärve, Tartu, Äksi ja Vara valla vahel. Vallas on sündinud numismaatik ja bibliofiil Gustav Matto, arstiteadlane Bernhard Jürgens, kohtunik Erich Vadi, vaimulik Eduard Uibo.